ตอนนี้มีอาการปวดท้องช่วงบนสะดือแน่นๆ และหายใจไม่ทั่วท้อง และปกติเป็นคนที่มีเสียงร้องโครกครากบ่อยในท้อง หนูจะสามารถบรรเทาอาการด้วยยาอะไรได้บ้างคะคุณ
สวัสดีค่ะ การวินิจฉัยที่เป็นไปได้-กระเพาะอาหารอักเสบหรือมีแผลในกระเพาะอาหาร-ท้องอืดจากมีลมหรือน้ำในช่องท้อง-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมจากอาการเบื้องต้นยังเป็นไปได้หลายอย่าง หากยังมีอาการดังกล่าวเรื้อรังและเป็นมากขึ้นเรื่อยๆ ท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลม ควรไปพบแพทย์แนะนำหลีกเลี่ยงการรับประทานอาหารมื้อใหญ่ๆ ไม่ควรรับประทานอาหารรสจัดหรือชา กาแฟ เครื่องดื่มแอลกอฮอล์ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี ยาที่สามารถใช้ได้ในตอนนี้อาจเป็นพวกยาลดอาการท้องอืดเช่น airx หรือยาลดอาการปวดท้องเช่นยาในกลุ่ม hyoscine เพื่อบรรเทาอาการในเบื้องต้น